CELEX: 32007R0491
Language: lv
Date: 2007-05-03 00:00:00
Title: Komisijas Regula (EK) Nr. 491/2007 ( 2007. gada 3. maijs ), ar ko nosaka sīki izstrādātus noteikumus, lai īstenotu Padomes Regulu (EK) Nr. 1947/2005 attiecībā uz datu paziņošanu par sēklām

4.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 116/3
            
         
      KOMISIJAS REGULA (EK) Nr. 491/2007
   (2007. gada 3. maijs),
   ar ko nosaka sīki izstrādātus noteikumus, lai īstenotu Padomes Regulu (EK) Nr. 1947/2005 attiecībā uz datu paziņošanu par sēklām
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 23. novembra Regulu (EK) Nr. 1947/2005 par sēklu tirgus kopīgo organizāciju un ar ko atceļ Regulu (EEK) Nr. 2358/71 un Regulu (EEK) Nr. 1674/72 (1), un jo īpaši tās 11. pantu,
   tā kā:
   
               (1)
            
            
               Komisijas 2004. gada 6. decembra Regulas (EK) Nr. 2081/2004, ar ko nosaka noteikumus informācijas paziņošanai, lai īstenotu Padomes Regulu (EEK) Nr. 2358/71 par sēklu tirgus kopīgo organizāciju (2), 1. pantā ir atsauce uz informāciju par Padomes Regulas (EEK) Nr. 2358/71 (3) pielikumā minēto sugu un šķirņu grupu. Tagad tās iekļautas XI pielikumā Padomes 2003. gada 29. septembra Regulai (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem.
            
         
               (2)
            
            
               Ņemot vērā sēklu nozares reformu, ir lietderīgi pārskatīt un vienkāršot Regulas (EK) Nr. 1947/2005 īstenošanai vajadzīgās informācijas paziņošanu. Tāpēc skaidrības labad Regula (EK) Nr. 2081/2004 jāatceļ un jāaizstāj ar jaunu regulu.
            
         
               (3)
            
            
               Šajā regulā paredzētie pasākumi ir saskaņā ar Sēklu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Dalībvalstis par katru Regulas (EK) Nr. 1782/2003 XI pielikumā uzskaitīto sugu un šķirņu grupu elektroniski nosūta Komisijai šīs regulas pielikumā noteikto informāciju līdz turpat pielikumā norādītajam datumam.
   2. pants
   Ar šo atceļ Regulu (EK) Nr. 2081/2004.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 3. maijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 312, 29.11.2005., 3. lpp.
   
      (2)  OV L 360, 7.12.2004., 6. lpp.
   
      (3)  OV L 246, 5.11.1971., 1. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.).
   
      PIELIKUMS
      Saskaņā ar 1. pantu dalībvalstis paziņo šādus datus:
      
                  Nr.
               
               
                  Informācijas veids
                  (par katru sugu un šķirņu grupu)
               
               
                  Datums, līdz kuram jāsniedz informācija
               
            
                  Ražas gads
               
               
                  Kalendāra gads pēc ražas novākšanas
               
            
                  1
               
               
                  Kopējā platība, kas pieņemta sertificēšanai (ha)
               
               
                  15. novembris
               
               
                   
               
            
                  2
               
               
                  Paredzamā raža (t) (1)
                      (2)
                  
               
               
                  15. novembris
               
               
                   
               
            
                  3
               
               
                  Kopējais novāktais daudzums (t) (3)
                  
               
               
                   
               
               
                  1. oktobris
               
            
                  4
               
               
                  Krājumi lieltirgotavās tirdzniecības gada beigās (t) (3)
                      (4)
                  
               
               
                   
               
               
                  1. oktobris
               
            
         (1)  Šie dati attiecas tikai uz bāzes sēklām un sertificētām sēklām.
      
         (2)  Sertificēšanai pieņemto sēklu daudzums.
      
         (3)  Sēklu daudzums, kas atbilst sertificēšanas prasībām.
      
         (4)  “Tirdzniecības gads” atbilstoši 2. pantam Padomes Regulā (EK) Nr. 1947/2005 (OV L 312, 29.11.2005., 3. lpp.).